2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

2.1.1 ความเป็นมาของบริษัท

บริษัทฯ เริ่มก่อตั้งเมื่อวันที่ 7 พฤศจิกายน 2534 โดย บมจ. ชิน คอร์ปอเรชั่น (“SHIN”)
ซึ่งเป็นบริษัทผู้ได้รับสัมปทานโครงการดาวเทียมสื่อสารแห่งชาติจากกระทรวงคมนาคม
(ปัจจุบันอำนาจการดูแลสัญญานี้ได้ถูกโอนไปอยู่ภายใต้กระทรวงเทคโนโลยีสารสนเทศและการสื่อสาร)
เป็นระยะเวลา 30 ปี สิ้นสุดสัญญาในปี 2564 เพื่อดำเนินโครงการดาวเทียมสื่อสารแห่งชาติ
โดยทำหน้าที่จัดสร้าง จัดส่งดาวเทียมขึ้นสู่วงโคจรเพื่อให้บริการช่องสัญญาณดาวเทียม
และบริหารโครงการดาวเทียมไทยคม ตลอดอายุสัญญาสัมปทาน
โดยต้องจ่ายผลประโยชน์ตอบแทนแก่กระทรวงเทคโนโลยีสารสนเทศและการสื่อสารในอัตราร้อยละของรายได้ค่าบริการช่องสัญญาณดาวเทียมที่ได้รับหรืออย่างน้อยเท่ากับจำนวนเงินขั้นต่ำที่ระบุไว้ในสัญญา
นอกจากนั้นบริษัทฯ ต้องส่งมอบดาวเทียม สถานีควบคุมดาวเทียม รวมทั้งอุปกรณ์ต่างๆ
ที่เกี่ยวข้องกับการดำเนินธุรกิจดังกล่าว
ให้เป็นกรรมสิทธ์ของกระทรวงเทคโนโลยีสารสนเทศและการสื่อสารเมื่อได้ดำเนินการก่อสร้างและติดตั้งเรียบร้อยแล้ว

พระบาทสมเด็จพระเจ้าอยู่หัวภูมิพลอดุลยเดชได้พระราชทานนาม
ดาวเทียมของโครงการอย่างเป็นทางการว่า “ไทยคม (Thaicom)”
เพื่อเป็นสัญลักษณ์เชื่อมโยงประเทศไทยกับเทคโนโลยีสื่อสารสมัยใหม่

บริษัทฯ ได้เข้าเป็นบริษัทจดทะเบียนในตลาดหลักทรัพย์แห่งประเทศไทย ในปี 2537 โดย ณ วันที่
31 ธันวาคม 2547 บมจ. ชิน คอร์ปอเรชั่น ซึ่งเป็นผู้ถือหุ้นรายใหญ่มีสัดส่วนการถือหุ้นในบริษัทฯ
ร้อยละ 51.42

2.1.2 การเปลี่ยนแปลงและพัฒนาการของบริษัทที่สำคัญในระยะ 5 ปีที่ผ่านมา

ปี 2542

กันยายน บริษัทฯ ได้เข้าซื้อหุ้นสามัญในบริษัท Shenington Investment Pte.
(“Shenington”) จำนวน 5.4 ล้านหุ้น ในราคา 50 ล้านบาท
ซึ่งบริษัทดังกล่าวประกอบธุรกิจหลักโดยการถือหุ้นในบริษัทอื่น (Holding Company)
โดยปัจจุบันลงทุนใน บริษัท กัมพูชา ชินวัตร จำกัด (“CamShin”) ในสัดส่วนร้อยละ 100
และบริษัท ลาว เทเลคอมมิวนิเคชั่นส์ จำกัด (“LTC”) ในสัดส่วนร้อยละ 49
ซึ่งการลงทุนนี้เป็นการเสริมธุรกิจของบริษัทฯ ในอนาคต
เนื่องจากเครือข่ายภาคพื้นดินในประเทศกัมพูชาและลาว
จะช่วยเพิ่มโอกาสในการให้บริการช่องสัญญาณดาวเทียมเพิ่มขึ้น

ปี 2544

มีนาคม บริษัทฯ ขายหุ้นที่ถือทั้งหมด จำนวน 48.96 ล้านหุ้น ในบริษัท ซี.เอส. คอมมิวนิเคชั่นส์
จำกัด (“CSCOM”) ให้แก่ บริษัท ชิน บรอดแบนด์ อินเตอร์เนต (ประเทศไทย) จำกัด (“SBI”)

กันยายน SBI ทำการเพิ่มทุนใน CSCOM จำนวน 470.4 ล้านบาท (47.04 ล้านหุ้น)
เนื่องจากการสื่อสารแห่งประเทศไทย (ปัจจุบันเปลี่ยนชื่อเป็น บริษัท กสท โทรคมนาคม จำกัด
(มหาชน) หรือ “กสท.”) ไม่ใช้สิทธิในการเพิ่มทุนใน CSCOM ทำให้ CSCOM มีทุนที่ชำระแล้ว 970
ล้านบาท และ ทำให้ SBI ถือหุ้นในสัดส่วนร้อยละ 99.5

ธันวาคม บริษัทฯ เพิ่มทุนใน SBI จำนวน 847.29 ล้านบาท(84.729 ล้านหุ้น) ทำให้ SBI มีทุน
จดทะเบียนและเรียกชำระแล้ว 947.29 ล้านบาท

  บริษัทฯ เพิ่มทุนใน Shenington จำนวน 9.2 ล้านเหรียญสิงคโปร์ ทำให้ Shenington
  มีทุนจดทะเบียน 15 ล้านเหรียญสิงคโปร์ และเรียกชำระแล้ว 14.7
  ล้านเหรียญสิงคโปร์Shenington เพิ่มทุนใน CamShin จำนวน 5 ล้านเหรียญสหรัฐ ทำให้
  CamShin มี ทุนจดทะเบียนและเรียกชำระแล้ว 17 ล้านเหรียญสหรัฐ

ปี 2545

กันยายน ที่ประชุมวิสามัญผู้ถือหุ้นของ CSCOM มีมติอนุมัติให้ลดทุนจดทะเบียนจากเดิม 970 ล้านบาท
(97 ล้านหุ้น มูลค่าหุ้นละ 10 บาท) เหลือทุนจดทะเบียน 242.5 ล้านบาท (24.25 ล้านหุ้นมูลค่า
หุ้นละ 10 บาท) เพื่อลดภาระขาดทุนสะสม ทั้งนี้ให้ลดจากจำนวนหุ้นที่ SBI ถืออยู่แต่เพียงฝ่ายเดียว
ผลจากการลดทุนดังกล่าวจะทำให้สัดส่วนการถือหุ้นของ SBI ลดลงจากร้อยละ 99.5 เป็นร้อยละ
98.07 การดำเนินการลดทุนจดทะเบียนทำขึ้นเมื่อวันที่ 21 มกราคม พ.ศ. 2546

พฤศจิกายน บริษัทฯ
ลงนามสัญญาเงินกู้เพื่อโครงการไอพีสตาร์กับธนาคารเพื่อการส่งออกและนำเข้าแห่งประเทศสหรัฐอเมริกา
ธนาคารเพื่อการส่งออกและนำเข้าแห่งประเทศฝรั่งเศสและกลุ่มธนาคารพาณิชย์ เป็นจำนวนเงิน
389.3 ล้านเหรียญสหรัฐ

ธันวาคม LTC เพิ่มทุนจดทะเบียนจำนวน 5 ล้านเหรียญสหรัฐโดยออกหุ้นเพิ่มทุนจำนวน 5 ล้านหุ้น
มูลค่าหุ้นละ 1 เหรียญสหรัฐ ทำให้ LTC มีทุนจดทะเบียนและเรียกชำระแล้ว 96.84
ล้านเหรียญสหรัฐ

ที่ประชุมวิสามัญผู้ถือหุ้นของ CSCOM มีมติอนุมัติให้เปลี่ยนชื่อจากบริษัท ซี.เอส.คอมมิวนิเคชั่น จำกัด
เป็น บริษัท ซีเอส ล็อกซอินโฟ จำกัด (“CSL”)
โดยได้จดทะเบียนชื่อใหม่กับกระทรวงพาณิชย์เมื่อวันที่ 29 มกราคม 2546

ผู้ถือหุ้นของ CSCOM มีมติอนุมัติให้เพิ่มหุ้นสามัญจดทะเบียนจาก 24.25 ล้านหุ้น มูลค่าหุ้นละ 10 บาท
เป็น 50 ล้านหุ้น มูลค่าหุ้นละ 10 บาท และมีมติอนุมัติให้ออกหุ้นเพิ่มจำนวน 25.75 ล้านหุ้น
มูลค่าที่ตราไว้หุ้นละ 10 บาท หุ้นที่ออกเพิ่มจำนวน 1.25 ล้านหุ้นมีราคาหุ้นละ 563.20 บาท
และจำนวน 24.5 ล้านหุ้นมีราคาตามมูลค่าที่ตราไว้ หุ้นที่ออกใหม่ทั้งหมดได้เสนอขายแก่ผู้ถือหุ้นเดิม
โดยดำเนินการเสนอขายใน ปี 2546

ปี 2546

มีนาคม CSL ได้เข้ารวมกิจการธุรกิจอินเตอร์เน็ตกับบริษัท ล็อกซเล่ย์ อินฟอร์เมชั่น เซอร์วิส จำกัด
(“Loxserve”) ซึ่งเป็นผู้ให้บริการ LoxInfo Internet ภายใต้สัมปทานจาก กสท.
เป็นระยะเวลา 10 ปี สิ้นสุด ปี 2549 โดยเข้าถือหุ้นร้อยละ 94.19

CSL ออกหุ้นสามัญเพิ่มทุนตามมติของที่ประชุมผู้ถือหุ้นเมื่อเดือนธันวาคม 2545
หลังจากการออกหุ้นเพิ่มทุนดังกล่าวทำให้ SBI มีสัดส่วนการถือหุ้นใน CSL ลดลงจากร้อยละ 98.07
เป็น ร้อยละ 50.02

  SBI ทำการซื้อหุ้นของบริษัท ซี.เอส. แซทเทลไลท์โฟน จำกัด (“CSP”) จำนวน 39.99
  ล้านหุ้น จาก CSL ทำให้ SBI มีสัดส่วนการถือหุ้นใน CSP ร้อยละ 80

เมษายน CSL ได้ทำการซื้อหุ้นของบริษัท ล็อกซอินโฟ คอมมิวนิเคชั่น จำกัด ในสัดส่วนร้อยละ
44.99 โดยปัจจุบันเปลี่ยนชื่อเป็นบริษัท ซีเอส ล็อกซอินโฟ โซลูชั่นส์ จำกัด
ซึ่งประกอบธุรกิจเป็นตัวแทนจำหน่ายบริการอินเตอร์เน็ตของบริษัทและบริษัทย่อยในลักษณะเดียวกับ
Dealer ให้กับลูกค้าสัญชาติญี่ปุ่นที่ประกอบธุรกิจในประเทศไทย

ตุลาคม เพิ่มทุนเรียกชำระในบริษัท ไอพีสตาร์ จำกัด (IPSTAR Co.) จำนวน 1.98
ล้านเหรียญสหรัฐ ทำให้ปัจจุบัน IPSTAR Co. มีทุนจดทะเบียนและเรียกชำระแล้วทั้งสิ้น 2
ล้านเหรียญสหรัฐ

  ซื้อหุ้นสามัญของ Spacecode LLC (“Spacecode”) เพิ่มเติม 2.5 ล้านหุ้น รวมมูลค่าทั้งสิ้น
  2.5 ล้าน เหรียญสหรัฐ ทำให้บริษัทฯ มีสัดส่วนการถือหุ้นใน Spacecode เพิ่มขึ้นจากร้อยละ 12
  เป็น ร้อยละ 70 บริษัทฯ จ่ายชำระค่าหุ้นดังกล่าวบางส่วนด้วยหุ้นของ IPSTAR Co.
  ส่งผลให้บริษัทฯ มีสัดส่วนการถือหุ้นใน IPSTAR Co. ลดลงจากร้อยละ 100 เป็น ร้อยละ
  98.89

พฤศจิกายน CSL ได้เปลี่ยนแปลงสถานะจากบริษัทจำกัดเป็นบริษัทมหาชน และ เปลี่ยนชื่อเป็น บริษัท
ซีเอส ล็อกซอินโฟ จำกัด (มหาชน)

ธันวาคม ดำเนินการจัดตั้ง บริษัท ไอพีสตาร์ ออสเตรเลีย พีทีวาย จำกัด (“IPA”)
เพื่อให้บริการด้านธุรกิจดาวเทียมบรอดแบนด์ในประเทศออสเตรเลีย โดย IPA ถือหุ้นโดย IPSTAR
Co. ร้อยละ 100 โดย IPSTAR Co. ได้ทำการชำระทุนแก่ IPA ในเดือนมกราคม 2547 ปัจจุบัน
IPA มีทุนจดทะเบียนและเรียกชำระแล้วทั้งสิ้น 0.1 ล้านเหรียญออสเตรเลีย

  ดำเนินการจัดตั้ง บริษัท ไอพีสตาร์ นิวซีแลนด์ จำกัด (“IPNZ”)
  เพื่อให้บริการด้านธุรกิจดาวเทียมบรอดแบนด์ในประเทศนิวซีแลนด์ โดย IPNZ ถือหุ้นโดย
  IPSTAR Co. ร้อยละ 100 ปัจจุบัน IPA มีทุนจดทะเบียนและเรียกชำระแล้วทั้งสิ้น 0.5
  ล้านเหรียญนิวซีแลนด์

  CSP ได้จดทะเบียนเลิกกิจการ ขณะนี้อยู่ในระหว่างการชำระบัญชี

ปี 2547

มกราคม บริษัท ไอพีสตาร์ จำกัด ได้จ่ายชำระหุ้นจำนวน 0.1 ล้านดอลลาร์ออสเตรเลีย ให้แก่
บริษัทไอพีสตาร์ ออสเตรเลีย พีทีวาย จำกัด (IPA) ทำให้ IPA มีทุนที่เรียกชำระแล้วจำนวนทั้งสิ้น
0.1 ล้านดอลลาร์ออสเตรเลีย

กุมภาพันธ์ ที่ประชุมวิสามัญผู้ถือหุ้นของบริษัทฯ ครั้งที่ 1/2547 เมื่อวันที่ 23 กุมภาพันธ์ 2547
ได้อนุมัติให้ CSL เข้าทำการลงทุนในบริษัท เทเลอินโฟ มีเดีย จำกัด (“TMC”)
โดยการซื้อหุ้นสามัญจำนวน 43.90 ล้านหุ้น คิดเป็นสัดส่วนร้อยละ 63.25 จาก SHIN และบริษัท
สิงเทล อินเตอร์แอคทีฟ ไพรเวท ลิมิเต็ด (“SIP”) โดยมีมูลค่าที่ซื้อหุ้นรวมทั้งสิ้น 506 ล้านบาท
ปัจจุบัน CSL ได้ดำเนินการซื้อ รับโอนหุ้น และชำระเงินในจำนวนดังกล่าวเรียบร้อยแล้ว
ทำให้สัดส่วนการถือหุ้นของ CSL ใน TMC เป็นสัดส่วนร้อยละ 63.25 ทั้งนี้การเข้าซื้อ กิจการ TMC
ซึ่งทำให้เกิดการดำเนินธุรกิจที่เกื้อหนุนซึ่งกันและกัน (Synergy) ดังกล่าว จะทำให้ CSL
สามารถสร้างมูลค่าเพิ่มทางธุรกิจได้ในอนาคต

บริษัท ไอพีสตาร์ จำกัด ได้จ่ายชำระหุ้นจำนวน 0.082 ล้านดอลลาร์นิวซีแลนด์ ให้แก่
บริษัทไอพีสตาร์ นิวซีแลนด์ จำกัด (IPNZ) ทำให้ IPNZ มีทุนที่เรียกชำระแล้วจำนวนทั้งสิ้น 0.082
ล้านดอลลาร์นิวซีแลนด์

เมษายน CSL ทำการเสนอขายหุ้นสามัญเพิ่มทุนให้กับประชาชนทั่วไปครั้งแรก (IPO)
และได้เข้าเป็นบริษัทจดทะเบียนในตลาดหลักทรัพย์แห่งประเทศไทยในวันที่ 8 เมษายน 2547

  บริษัท ไอพีสตาร์ จำกัด ได้จ่ายชำระหุ้นจำนวน 0.23 ล้านดอลลาร์นิวซีแลนด์ ให้แก่
  บริษัทไอพีสตาร์ นิวซีแลนด์ จำกัด (IPNZ) ทำให้ IPNZ มีทุนที่เรียกชำระแล้วจำนวนทั้งสิ้น
  0.312 ล้านดอลลาร์นิวซีแลนด์

  บริษัทฯ ดำเนินการจดทะเบียนจัดตั้งบริษัท สตาร์ นิวเคลียส จำกัด ซึ่งถือหุ้นร้อยละ 70 โดย
  บริษัทไอพีสตาร์ จำกัด มีทุนจดทะเบียน 0.05 ล้านดอลลาร์สหรัฐ
  ปัจจุบันยังไม่ได้ออกจำหน่ายหุ้นจดทะเบียนและยังไม่ได้เริ่มดำเนินงาน

พฤษภาคม เมื่อวันที่ 17 พฤษภาคม 2547 บริษัทฯ เปลี่ยนแปลงมูลค่าหุ้นที่ตราไว้จากมูลค่าหุ้นละ 10
บาทต่อหุ้นเป็นมูลค่าหุ้นละ 5 บาทต่อหุ้น และทำการเพิ่มทุนเพื่อเสนอขายต่อประชาชนเป็นจำนวน
208 ล้านหุ้น และเพื่อรองรับใบสำคัญแสดงสิทธิที่จะซื้อหุ้นสามัญของกรรมการและพนักงานของบริษัทฯ
เป็นผลให้บริษัทฯ มีจำนวนหุ้นสามัญจดทะเบียนทั้งสิ้น 1,113,694,400 หุ้น
โดยภายหลังจากการเสนอขายหุ้นสามัญเพิ่มทุนในครั้งนี้
บริษัทฯจะมีจำนวนหุ้นสามัญจดทะเบียนและชำระแล้วทั้งสิ้น 1,083,822,800 หุ้น

บริษัท ไอพีสตาร์ จำกัด ได้จ่ายชำระหุ้นจำนวน 0.188 ล้านดอลลาร์นิวซีแลนด์ ให้แก่
บริษัทไอพีสตาร์ นิวซีแลนด์ จำกัด (IPNZ) ทำให้ IPNZ มีทุนที่เรียกชำระแล้วจำนวนทั้งสิ้น 0.5
ล้านดอลลาร์นิวซีแลนด์

สิงหาคม ที่ประชุมคณะกรรมการบริษัทฯ ได้อนุมัติให้มีการแก้ไขโครงสร้างผู้ถือหุ้นของบริษัทสตาร์
นิวเคลียส จำกัด โดยเปลี่ยนจากบริษัทย่อยของบริษัทไอพีสตาร์ จำกัด มาเป็นบริษัทย่อยของบริษัท

ตุลาคม เมื่อวันที่ 27 ตุลาคม 2547 บริษัทฯ บมจ. ชิน คอร์ปอเรชั่น และ
กระทรวงเทคโนโลยีสารสนเทศและการสื่อสารได้ลงนามสัญญาแก้ไขเพิ่มเติมสัญญาดำเนินกิจการดาวเทียมสื่อสารภายในประเทศในเรื่องสัดส่วนการถือหุ้นในบริษัทฯ
ของ บมจ. ชิน คอร์ปอเรชั่นจากสัดส่วนไม่ต่ำกว่าร้อยละ 51 เป็นไม่ต่ำกว่าร้อยละ 40

ปี 2548

มกราคม เมื่อวันที่ 25 มกราคม 2548 คณะกรรมการบริษัทฯ อนุมัติให้มีการจัดตั้ง บริษัท IPSTAR
DO BRAZIL ที่ประเทศบราซิล ซึ่งถือหุ้นร้อยละ 100 โดยบริษัทไอพีสตาร์ จำกัด
เพื่อดำเนินธุรกิจให้บริการไอพีสตาร์ โดยมีทุนจดทะเบียน 0.1 ล้านดอลลาร์สหรัฐ
ปัจจุบันยังไม่ได้ออกจำหน่ายหุ้นจดทะเบียนและยังไม่ได้เริ่มดำเนินงาน

2.2 ภาพรวมการประกอบธุรกิจของกลุ่มบริษัท

[]

บริษัทฯ ประกอบธุรกิจในกลุ่มธุรกิจ 4 กลุ่ม คือ
ธุรกิจบริการสื่อสารดาวเทียมและบริการที่เกี่ยวเนื่อง ธุรกิจอินเตอร์เน็ต ธุรกิจโทรศัพท์
และธุรกิจบริการจัดพิมพ์และเผยแพร่สมุดโทรศัพท์ โดยมีโครงสร้างของกลุ่มบริษัทฯ ดังนี้

โครงสร้างการถือหุ้นของกลุ่มบริษัท

*ประกอบธุรกิจบริการจัดพิมพ์และเผยแพร่สมุดโทรศัพท์ ข้อมูล ณ วันที่ 31 มกราคม 2548

หมายเหตุ: 1. บมจ. ชินแซทเทลไลท์ และ บมจ. ซีเอส ล็อกอินโฟ
เป็นบริษัทจดทะเบียนในตลาดหลักทรัพย์แห่งประเทศไทย

  2. บริษัท กัมพูชา ชินวัตร จำกัด และ บริษัท ลาว เทเลคอมมิวนิเคชั่นส์
  ดำเนินธุรกิจในการให้บริการอินเตอร์เน็ต ในประเทศกัมพูชา และ ลาว ตามลำดับ อีกด้วย

บริษัท ชินแซทเทลไลท์ จำกัด (มหาชน) ประกอบด้วยธุรกิจหลัก 4 สายธุรกิจดังนี้
ธุรกิจดาวเทียมและบริการที่เกี่ยวเนื่อง ธุรกิจอินเตอร์เน็ต ธุรกิจโทรศัพท์
และธุรกิจบริการจัดพิมพ์และเผยแพร่สมุดโทรศัพท์ การลงทุนในกิจการต่างๆ ดังกล่าวข้างต้น บริษัทฯ
จะเน้นการลงทุนระยะยาว โดยพิจารณาจากปัจจัยพื้นฐานของธุรกิจที่จะเข้าไปลงทุน
รวมถึงแนวโน้มของธุรกิจนั้นๆ เป็นสำคัญ นอกจากนี้ บริษัทฯ
มีนโยบายการลงทุนในสัดส่วนที่มากพอเพื่อให้สามารถมีอำนาจในการบริหารจัดการและกำหนดแนวทางการดำเนินธุรกิจในบริษัทย่อยและบริษัทร่วมนั้นๆ

สายธุรกิจดาวเทียมและบริการเกี่ยวเนื่อง

บริษัทฯ
เป็นผู้ให้บริการและดำเนินโครงการดาวเทียมสื่อสารแห่งชาติภายใต้สัมปทานจากกระทรวงเทคโนโลยีสารสนเทศและการสื่อสาร
(“MICT”) เป็นระยะเวลา 30 ปี สิ้นสุดปี พ.ศ.2564 ปัจจุบันบริษัทฯ
จัดส่งดาวเทียมขึ้นสู่วงโคจรและให้บริการทั้งสิ้นจำนวน 3 ดวง โดยบริษัทฯ
มีรายได้จากธุรกิจบริการสื่อสารดาวเทียมและบริการที่เกี่ยวเนื่องคิดเป็นสัดส่วนร้อยละ 55.79
ของรายได้รวม ปี 2547

บริษัทฯ ในฐานะที่เป็นผู้นำธุรกิจด้านดาวเทียมในเอเชีย
ได้เล็งเห็นว่าการสื่อสารแบบอินเตอร์เน็ตความเร็วสูงผ่านดาวเทียมในอดีตจะมีค่าใช้จ่ายสูงมาก
และเมื่อพิจารณาถึงศักยภาพของดาวเทียมระบบอินเตอร์เน็ตโปรโตคอล (Internet Protocol :
IP) ที่จะมีบทบาทที่สำคัญมากในอนาคต บริษัทฯ
จึงได้ร่วมมือกับพันธมิตรที่เชี่ยวชาญด้านเทคโนโลยีจากสหรัฐอเมริกา
ในการพัฒนาโครงการสร้างดาวเทียมดวงแรกที่สามารถรองรับการสื่อสารผ่านอินเตอร์เน็ตโปรโตคอลได้อย่างเต็มรูปแบบภายใต้ชื่อโครงการไอพีสตาร์
(“IPSTAR”) โดยใช้ เทคโนโลยีการใส่รหัสดิจิตอลชั้นสูง
เพื่อสร้างดาวเทียมที่จะรับข้อมูลระบบดิจิตอลแบบ ที่มีโครงสร้างเป็นอินเตอร์เน็ตโปรโตคอล
ซึ่งเป็นนวัตกรรมที่ล้ำหน้า และเป็นลิขสิทธ์เฉพาะของบริษัทผู้ร่วมโครงการ
โดยมีความมั่นใจว่าจะสามารถรองรับความต้องการการสื่อสารแบบอินเตอร์เน็ตความเร็วสูงในอนาคตได้

เทคโนโลยีไอพีสตาร์จัดเป็นการพัฒนาเทคโนโลยีบรอดแบนด์ผ่านดาวเทียมที่ก้าวหน้ามากที่สุดในโลกโครงการหนึ่งโดยบริษัทฯ
ได้ทำการจดสิทธิบัตรเทคโนโลยีไอพีสตาร์เป็นที่เรียบร้อยแล้ว
นับเป็นความภาคภูมิใจอย่างยิ่งของบริษัทคนไทยที่สามารถคิดค้นเทคโนโลยีชั้นสูงสำหรับการใช้งานอินเตอร์เน็ตความเร็วสูงผ่านดาวเทียมในระดับสากลได้

บริษัทฯ ได้เริ่มดำเนินกิจกรรมทางการตลาดของระบบไอพีสตาร์
โดยได้ติดตั้งเกตเวย์ของดาวเทียมไอพีสตาร์รุ่นที่ 1 แล้วใน 7 ประเทศ ได้แก่ ประเทศไทย
สหภาพพม่า ไต้หวัน ออสเตรเลีย อินเดีย จีน และสาธารณรัฐประชาธิปไตยประชาชนลาว
และได้เปิดให้บริการในระยะแรกครอบคลุม 11 ประเทศ ได้แก่ ประเทศไทย สหภาพพม่า ไต้หวัน
ออสเตรเลีย สาธารณรัฐประชาธิปไตยประชาชนลาว เขมร มาเลเซีย นิวซีแลนด์ อินโดนิเซีย
มัลดีฟว์ และปากีสถาน โดยการใช้อุปกรณ์ปลายทางภาคพื้นดินของระบบไอพีสตาร์
กับดาวเทียมไทยคม และดาวเทียมอื่นๆ ที่มีอยู่ในปัจจุบัน ซึ่งช่วยให้ระบบการสื่อสาร
โทรคมนาคมในแต่ละประเทศต่างๆ โดยเฉพาะในภูมิภาคที่อยู่ห่างไกล
หรือชุมชนที่มีการกระจายตัวมาก เป็นไปโดยรวดเร็วและมีประสิทธิภาพ
ขณะนี้การก่อสร้างดาวเทียมไอพีสตาร์-1 ใกล้จะแล้วเสร็จ และพร้อมที่จะส่งขึ้นสู่วงโคจร โดย
SATTEL คาดว่าจะเริ่มให้บริการอย่างเต็มรูปแบบได้ภายในกลางปี 2548

บริษัทฯ ได้จัดตั้งบริษัทฯ ย่อยขึ้นมาเพื่อให้บริการด้านธุรกิจดาวเทียมและบริการที่เกี่ยวเนื่องต่างๆ
คือ บริษัท ไอพีสตาร์ จำกัด (IPSTAR Company Limited: “IPSTAR Co.”)
มีวัตถุประสงค์เพื่อเป็นบริษัทที่เป็นผู้จัดจำหน่ายช่องสัญญาณดาวเทียมของดาวเทียมไอพีสตาร์
จัดตั้งบริษัท Spacecode LLC (“Spacecode”)
มีวัตถุประสงค์เพื่อบริการด้านวิศวกรรมพัฒนาเทคโนโลยีการสื่อสารและอิเล็กทรอนิกส์ จัดตั้งบริษัท
ไอพีสตาร์ ออสเตรเลีย พีทีวาย จำกัด (IPSTAR Australia PTY Limited: “IPA”)
เพื่อดำเนินกิจการให้บริการไอพีสตาร์ในประเทศออสเตรเลีย จัดตั้งบริษัท บริษัท ไอพีสตาร์
นิวซีแลนด์ จำกัด (IPSTAR New Zealand Limited: “IPNZ”)
เพื่อดำเนินกิจการให้บริการไอพีสตาร์ในประเทศนิวซีแลนด์ จัดตั้งบริษัท สตาร์ นิวเคลียส จำกัด
(“STAR”) เพื่อดำเนินกิจการให้บริการเทคโนโลยีบรอดแบนด์ที่ใช้กับดาวเทียมไอพีสตาร์ และ
จัดตั้ง บริษัท IPSTAR DO BRAZIL เพื่อให้บริการไอพีสตาร์ในประเทศบราซิล ปัจจุบัน STAR และ
IPSTAR DO BRAZIL ยังไม่ออกจำหน่ายหุ้นทุนจดทะเบียนและยังไม่เริ่มดำเนินกิจการค้าตามปกติ

สายธุรกิจอินเตอร์เน็ต

บริษัทฯ เป็นผู้ให้บริการธุรกิจอินเตอร์เน็ตผ่านบริษัทย่อย/บริษัทร่วม/กิจการร่วมค้า ของบริษัทฯ 4
แห่ง ได้แก่ บริษัท ซีเอส ล็อกซอินโฟ จํากัด (มหาชน) (“CSL”)
ภายใต้สัมปทานจากการสื่อสารแหงประเทศไทย (“กสท.”)
ให้เปนผู้ใหบริการรับ-สงสัญญาณโทรทัศนผาน ดาวเทียม
และอินเตอรเน็ตผานดาวเทียมเปนระยะเวลา 22 ป สิ้นสุดป 2559
และเปนผูใหบริการอินเตอรเน็ตภายใต้ชื่อ ซีเอส ล็อกซอินโฟ (CS LoxInfo)
เพื่อใหบริการเครือขายอินเตอรเน็ตในเชิงพาณิชย เปนระยะเวลา 10 ป สิ้นสุดป 2550
ดวยเครือขายทั้งภาคพื้นดินและผานดาวเทียม

เมื่อวันที่ 6 มีนาคม 2546 CSL ได้เข้ารวมกิจการธุรกิจอินเตอร์เน็ตกับบริษัท ล็อกซเล่ย์
อินฟอร์เมชั่น เซอร์วิส จํากัด (“Loxserve”) ซึ่งเป็นผู้ให้บริการ ล็อกซอินโฟ อินเตอร์เน็ต
(LoxInfo Internet) ภายใต้สัมปทานจาก กสท. เป็นระยะเวลา 10 ปี สิ้นสุด ปี 2549
โดยเข้าถือหุ้นร้อยละ 94.19 ปัจจุบัน Loxserve มีฐานลูกค้าองค์กรเป็นหลัก
มีจุดเด่นในด้านคุณภาพของเครือข่าย ผลิตภัณฑ์และการบริการมีทีมงานคุณภาพทั้ง Customer
Support และ Technical Support พร้อมให้คำปรึกษาและแก้ไขปัญหาการใช้งานตลอด 24
ชั่วโมง ส่งผลให้ CSL ได้ก้าวขึ้นเป็นผู้นําให้บริการอินเตอร์เน็ตครบวงจรที่มีคุณภาพสูง
ครอบคลุมกลุ่มลูกค้าทุกประเภทมากที่สุดในประเทศไทย และสามารถลดต้นทุนต่อ
หน่วยของวงจรสื่อสัญญาณความเร็วสูงระหว่างประเทศ และต้นทุนคู่สายโทรศัพท์ในต่างจังหวัด
ส่งผลให้มีกําไรเพิ่มขึ้นมากภายหลังการรวมกิจการ โดย ซีเอส ล็อกซอินโฟ
ได้เข้าเป็นบริษัทจดทะเบียนในตลาดหลักทรัพย์แห่งประเทศไทยเมื่อวันที่ 8 เมษายน 2547

ซีเอส ล็อกซอินโฟ ยังมีบริษัทย่อยได้แก่ บริษัท ซีเอส ล็อกซอินโฟ โซลูชั่น จำกัด (CS Loxinfo
Solution Company Limited: “CLS”)
ประกอบธุรกิจเป็นตัวแทนจำหน่ายบริการอินเตอร์เน็ตของ CSL ในลักษณะเดียวกับ Dealer
ให้กับลูกค้าสัญชาติญี่ปุ่นที่ประกอบธุรกิจในประเทศไทย

นอกจากนี้บริษัทฯ ยังเป็นผู้ให้บริการศูนย์การศึกษาผ่านอินเตอร์เน็ต และบริการเนื้อหา (Content)
สำหรับเครือข่าย บรอดแบนด์ผ่าน บริษัท ชิน บรอดแบนด์ อินเตอร์เนต (ประเทศไทย) จำกัด
(“SBI”) ซึ่งเป็นบริษัทย่อยของบริษัทฯ นอกจากนี้บริษัทฯ
ยังเป็นผู้ให้บริการอินเตอร์เน็ตในประเทศลาว ผ่านกิจการร่วมค้า คือ บริษัท ลาว เทเลคอมมิว
นิเคชั่นส์ จำกัด (“LTC”) และ ในประเทศกัมพูชา ผ่านบริษัทย่อย คือ บริษัทกัมพูชา ชินวัตร จำกัด
(“Camshin”) โดยบริษัทฯ มีรายได้จากธุรกิจอินเตอร์เน็ตคิดเป็นสัดส่วนร้อยละ 7.35
ของรายได้รวม ปี 2547

สายธุรกิจโทรศัพท์

บริษัทฯ เป็นผู้ให้บริการธุรกิจโทรศัพท์ผ่านบริษัท เชนนิงตัน อินเวสเม้นท์ พีทีอี จำกัด
(“Shenington”) ซึ่งเป็นบริษัทที่ประกอบธุรกิจหลักโดยการถือหุ้นในบริษัทอื่น (Holding
Company) ซึ่งลงทุนในธุรกิจโทรคมนาคมในต่างประเทศ ซึ่งปัจจุบันมีการลงทุนใน 2 บริษัท ได้แก่

-   บริษัท ลาว เทเลคอมมิวนิเคชั่นส์ จำกัด (“LTC”)
    เป็นกิจการร่วมค้ากับรัฐบาลของประเทศสาธารณรัฐประชาธิปไตยประชาชนลาว
    ได้รับสิทธิในการดำเนินธุรกิจโทรคมนาคมในประเทศลาว เป็นเวลา 25 ปี สิ้นสุดปี 2564
    โดยให้บริการโทรศัพท์พื้นฐาน (Fixed Line) โทรศัพท์เคลื่อนที่ (Cellular Phone)
    และบริการโทรศัพท์ระหว่างประเทศ (International Call) รวมถึงให้บริการสายเช่า
    และบริการอินเตอร์เน็ต และในปี 2547 นี้ ยังได้เริ่มให้บริการโทรศัพท์พื้นฐานไร้สายระบบ
    CDMA-450 โดยใช้เทคโนโลยีของไอพีสตาร์ช่วยในการขยายเครือข่ายด้วย

-   บริษัท กัมพูชา ชินวัตร จำกัด
    (“CamShin”)ได้รับสัมปทานในการดำเนินกิจการโทรศัพท์ในประเทศกัมพูชาเป็นเวลา 35 ปี
    สิ้นสุดปี 2571 โดยให้บริการโทรศัพท์เคลื่อนที่ภายใต้ระบบ Digital GSM - 1800 และ
    900 MHz บริการโทรศัพท์พื้นฐานระบบ Wireless Local Loop และบริการอินเตอร์เน็ต
    และในปี 2547 นี้ ก็ได้เริ่มนำระบบ CDMA-450 เข้ามาให้บริการโทรศัพท์พื้นฐานไร้สาย
    และโทรศัพท์ไร้สายอีกด้วย

บริษัทฯ มีรายได้จากธุรกิจโทรศัพท์คิดเป็นสัดส่วนร้อยละ 28.01 ของรายได้รวม ปี 2547

สายธุรกิจบริการจัดพิมพ์และเผยแพร่สมุดโทรศัพท์

ในปี 2547 CSL ได้เข้าลงทุนใน บริษัท เทเลอินโฟ มีเดีย จำกัด
(TMC)โดยการซื้อหุ้นสามัญจำนวน 43.90 ล้านหุ้น คิดเป็นสัดส่วนร้อยละ 63.25 จากบริษัท ชิน
คอร์ปอเรชั่น จำกัด (มหาชน) (“SHIN”) และบริษัท สิงเทล อินเตอร์แอคทีฟ ไพรเวท ลิมิเต็ด
โดยมีมูลค่ารวมทั้งสิ้น 506 ล้านบาท TMC
ดำเนินธุรกิจหลักในบริการจัดพิมพ์และเผยแพร่สมุดโทรศัพท์ฉบับธุรกิจ
ซึ่งมีรายไดจากการใหบริการโฆษณาในสมุดหนาเหลือง
โดยเฉพาะบริษัทที่มีธุรกิจขนาดเล็กและกลาง นอกจากนี้ TMC
ยังใหบริการโฆษณาในสมุดรายนามผูใชโทรศัพทเฉพาะธุรกิจ เชน กลุมธุรกิจสงออก
คูมือซื้อขายอุตสาหกรรมอาหารและเครื่องดื่ม คูมือทองเที่ยวไทย เปนตน และยังมีบริการอื่น
ไดแก การใหบริการขอมูลทางโทรศัพทและโทรสาร และการใหบริการจัดพิมพ
และจัดทําสื่อสงเสริมการขายด้วย

TMC มีทุนชำระแล้วจำนวน 694.14 ล้านบาท และเป็นกิจการร่วมค้ากับบริษัท ทศท. คอร์ปปอเรชั่น
จำกัด (มหาชน) (“ทศท.”)
ประกอบธุรกิจบริการจัดพิมพ์และเผยแพร่สมุดโทรศัพท์ทั้งหน้าเหลืองและหน้าขาวทั่วประเทศไทยอย่างเป็นทางการเพียงรายเดียว
โดยได้รับอนุญาตจากทศท. เป็นระยะเวลา 10 ปี ตั้งแต่ฉบับประจำปี 2539 ถึง ปี 2548
โดยบริษัทฯ มีรายได้จากธุรกิจบริการจัดพิมพ์และเผยแพร่สมุดโทรศัพท์คิดเป็นสัดส่วนร้อยละ 0.84
ของรายได้รวม ปี 2547

2.3 โครงสร้างรายได้

โครงสร้างรายได้ของบริษัทและบริษัทย่อย ให้บุคคลภายนอก ตั้งแต่ปี 2545- 2547 มีดังนี้

 หน่วย : ล้านบาท

+----------+-------------+-------+-----+-----+-----+-----+-----+-----+
| ผลิตภัณฑ์ / | ดำเนินการโดย | %     | 2   |     | 2   |     | 2   |     |
| บริการ    |             | การถือ | 545 |     | 546 |     | 547 |     |
|          |             | หุ้นของ |     |     |     |     |     |     |
|          |             | บริษัทฯ |     |     |     |     |     |     |
+----------+-------------+-------+-----+-----+-----+-----+-----+-----+
|          |             |       | รา  | ร้อ  | รา  | ร้อ  | รา  | ร้อ  |
|          |             |       | ยได้ | ยละ | ยได้ | ยละ | ยได้ | ยละ |
+----------+-------------+-------+-----+-----+-----+-----+-----+-----+
| บ        | ชินแซทเทลไลท์ | -     | 3,  | 71  | 3,  | 52  | 3,  | 55  |
| ริการสื่อสา |             |       | 857 | .04 | 271 | .61 | 105 | .79 |
| รดาวเทียม | ซีเอส        | 40.02 |     |     |     |     |     |     |
| แ        | ล็อกซอินโฟ    |       |     |     |     |     |     |     |
| ละบริการท |             |       |     |     |     |     |     |     |
| ี่เกี่ยวเนื่อง |             |       |     |     |     |     |     |     |
+----------+-------------+-------+-----+-----+-----+-----+-----+-----+
| บริการอ   | ซีเอส        | 40.02 | 467 | 8   | 1,  | 19  | 409 | 7   |
| ินเตอร์เน็ต | ล็อกซอินโฟ    |       |     | .60 | 194 | .20 |     | .35 |
|          |             | 99.99 |     |     |     |     |     |     |
|          | ชินบรอดแบนด์  |       |     |     |     |     |     |     |
|          | อินเตอร์เนต   | 1     |     |     |     |     |     |     |
|          |             | 00.00 |     |     |     |     |     |     |
|          | เชนนิงตัน     |       |     |     |     |     |     |     |
|          | อินเวสเมนต์   |       |     |     |     |     |     |     |
+----------+-------------+-------+-----+-----+-----+-----+-----+-----+
| บริการธุร  | เชนนิงตัน     | 1     | 673 | 12  | 1,  | 21  | 1,  | 28  |
| กิจโทรศัพท์ | อินเวสเมนต์   | 00.00 |     | .40 | 340 | .55 | 559 | .01 |
+----------+-------------+-------+-----+-----+-----+-----+-----+-----+
| บริกา     | เทเลอินโฟ    | 63.25 | -   | -   | -   | -   | 47  | 0   |
| รจัดพิมพ์แล | มีเดีย        |       |     |     |     |     |     | .84 |
| ะเผยแพร่ส |             | (ถือ   |     |     |     |     |     |     |
| มุดโทรศัพท์ |             | หุ้นโดย |     |     |     |     |     |     |
|          |             | CSL)  |     |     |     |     |     |     |
+----------+-------------+-------+-----+-----+-----+-----+-----+-----+
| ส่วนแ     |             |       | 208 | 3   | 0   | 0   | 112 | 2   |
| บ่งกำไรสุท |             |       |     | .83 | .46 | .01 |     | .01 |
| ธิจากเงินล |             |       |     |     |     |     |     |     |
| งทุนตามวิธ |             |       |     |     |     |     |     |     |
| ีส่วนได้เสีย |             |       |     |     |     |     |     |     |
+----------+-------------+-------+-----+-----+-----+-----+-----+-----+
| กำไ      |             |       | -   | -   | 120 | 1   | -   | -   |
| รจากอัตรา |             |       |     |     |     | .93 |     |     |
| แลกเปลี่ยน |             |       |     |     |     |     |     |     |
+----------+-------------+-------+-----+-----+-----+-----+-----+-----+
| รายได้อื่นๆ |             |       | 224 | 4   | 292 | 4   | 334 | 6   |
|          |             |       |     | .13 |     | .70 |     | .00 |
+----------+-------------+-------+-----+-----+-----+-----+-----+-----+
| รวมรายได้ |             |       | 5,  | 100 | 6,  | 100 | 5,  | 100 |
|          |             |       | 429 | .00 | 217 | .00 | 567 | .00 |
+----------+-------------+-------+-----+-----+-----+-----+-----+-----+

หมายเหตุ: ตั้งแต่ไตรมาส 2/2547 บริษัทฯ ไม่ได้รวมรายได้จากการให้บริการอินเตอร์เน็ตจาก
CSL และ รายได้จากการจัดพิมพ์และเผยแพร่สมุดโทรศัพท์ของ TMC
อยู่ในรายได้จากการขายและบริการ ซึ่งเป็นผลมาจากการเปลี่ยนวิธีการรับรู้ผลการดำเนินงานของ
CSL ด้วยวิธีรับรู้ส่วนได้เสีย หลังจากที่บริษัทฯ มีสัดส่วนการถือหุ้นใน CSL ลดลง เป็น 40.02%

บริการสื่อสารดาวเทียม และบริการที่เกี่ยวเนื่องซึ่งเป็นธุรกิจหลักของบริษัทฯ
สามารถจำแนกลูกค้าได้เป็น 2 ประเภทใหญ่ๆ ณ สิ้นปี 2547 ได้ดังนี้

กลุ่มผู้ให้บริการแพร่กระจายสัญญาณโทรทัศน์ทั้งหมดร้อยละ 47.5 ได้แก่

-   ผู้ให้บริการโทรทัศน์ ร้อยละ 24.5

-   ผู้ให้บริการส่งสัญญาณโทรทัศน์ดิจิตอลผ่านดาวเทียมถึงผู้รับโดยตรง (DTH)
    ที่ใช้ช่องสัญญาณความถี่ย่าน Ku-Band ร้อยละ 12.5

-   ผู้ให้บริการโทรทัศน์ระบบดิจิตอล ร้อยละ 7.5

-   ผู้ให้บริการโทรทัศน์เพื่อการศึกษา (Educational TV) ร้อยละ 1.8

-   ผู้ให้บริการแพร่กระจายสัญญาณอื่นๆ เช่น วิทยุ ร้อยละ 1.2

กลุ่มผู้ให้บริการทางด้านโทรคมนาคมร้อยละ 52.5 ได้แก่

-   ผู้ให้บริการสื่อสารผ่านดาวเทียมในประเทศต่างๆ (Domestic VSAT) ร้อยละ 24.5

-   ผู้ให้บริการโทรศัพท์ชนบท ร้อยละ 8.8

-   ผู้ให้บริการอินเตอร์เน็ต ร้อยละ 10.0

-   ผู้ให้บริการโทรศัพท์เคลื่อนที่ ร้อยละ 7.3

-   ผู้ให้บริการด้านโทรคมนาคมอื่นๆ ร้อยละ 1.9

รายได้จากการขายและบริการจำแนกตามประเภทลูกค้าในประเทศและต่างประเทศมีดังนี้

หน่วย: ร้อยละ

+-----------------------------------+-----------+----------+----------+
| ประเภทของรายได้                    | 2545      | 2546     | 2547     |
+===================================+===========+==========+==========+
| ลูกค้าในประเทศ                      | 39.8      | 31.0     | 37.3     |
|                                   |           |          |          |
| บมจ. ชินแซทเทลไลท์                  | 10.0      | 20.2     | 6.9      |
|                                   |           |          |          |
| บมจ. ซีเอส ล็อกซอินโฟ                | 0.2       | 0.4      | 0.5      |
|                                   |           |          |          |
| บจก. ชินบรอดแบนด์ อินเตอร์เนต         | 0.0       | 0.0      | 0.9      |
| (ประเทศไทย)                       |           |          |          |
|                                   |           |          |          |
| บจก. เทเลอินโฟ มีเดีย                |           |          |          |
+-----------------------------------+-----------+----------+----------+
| ลูกค้าในประเทศรวม                   | 50.0      | 51.6     | 45.6     |
+-----------------------------------+-----------+----------+----------+
| ลูกค้าต่างประเทศ                     | 36.6      | 24.9     | 23.1     |
|                                   |           |          |          |
| บมจ. ชินแซทเทลไลท์                  | 0.0       | 0.0      | 0.0      |
|                                   |           |          |          |
| บมจ. ซีเอส ล็อกซอินโฟ                | 13.4      | 23.5     | 31.2     |
|                                   |           |          |          |
| บจก. เชนนิงตัน อินเวสเมนต์ พีทีอี        | 0.0       | 0.0      | 0.1      |
|                                   |           |          |          |
| บจก. ไอพีสตาร์                      |           |          |          |
+-----------------------------------+-----------+----------+----------+
| ลูกค้าต่างประเทศรวม                  | 50.0      | 48.4     | 54.4     |
+-----------------------------------+-----------+----------+----------+
| รายได้ค่าบริการรวม                   | 100.0     | 100.0    | 100.0    |
+-----------------------------------+-----------+----------+----------+

โครงสร้างรายได้จากการขายและบริการลูกค้าในประเทศและต่างประเทศ
จำแนกตามลักษณะผลิตภัณฑ์มีดังนี้

หน่วย: ร้อยละ

+-------------------------------------+----------+----------+----------+
| ประเภทรายได้                         | 2545     | 2546     | 2547     |
+-------------------------------------+----------+----------+----------+
| บริการสื่อสารดาวเทียมและบริการที่เกี่ยวเนื่อง  | 40.6     | 31.5     | 37.5     |
|                                     |          |          |          |
| ลูกค้าในประเทศ                        | 36.6     | 24.9     | 23.2     |
|                                     |          |          |          |
| ลูกค้าต่างประเทศ                       |          |          |          |
+-------------------------------------+----------+----------+----------+
| รวม                                 | 77.2     | 56.4     | 60.7     |
+-------------------------------------+----------+----------+----------+
| บริการอื่นๆ                            | 9.4      | 20.2     | 8.1      |
|                                     |          |          |          |
| ลูกค้าในประเทศ                        | 13.4     | 23.4     | 31.2     |
|                                     |          |          |          |
| ลูกค้าต่างประเทศ                       |          |          |          |
+-------------------------------------+----------+----------+----------+
| รวม                                 | 22.8     | 43.6     | 39.3     |
+-------------------------------------+----------+----------+----------+
| รายได้ค่าบริการรวม                     | 100.0    | 100.0    | 100.0    |
+-------------------------------------+----------+----------+----------+

2.4 เป้าหมายการดำเนินธุรกิจ

บริษัทฯ มีเป้าหมายในการดำเนินธุรกิจในอนาคต ดังนี้

-   ธุรกิจการให้บริการสื่อสารดาวเทียมและบริการที่เกี่ยวเนื่อง

  บริษัทฯ
  มีเป้าหมายในการที่จะรักษาความเป็นผู้นำในธุรกิจการให้บริการสื่อสารดาวเทียมในภูมิภาค
  เอเซียแปซิฟิก โดยบริษัทฯ มีฐานลูกค้ามากเป็นอันดับที่ 2 รองจาก Asiasat
  (ข้อมูลจากบริษัทฯ) การเริ่มให้บริการดาวเทียมไอพีสตาร์-1 ในประมาณกลางปี 2548
  จะเป็นก้าวสำคัญของบริษัทฯ และประเทศไทย
  เนื่องจากบริการดาวเทียมบรอดแบนด์ดวงใหม่นี้จะเปิดบริการไปทั้ง 14
  ประเทศในภูมิภาคเอเซียแปซิฟิก บริษัทฯมีเทคโนโลยีชั้นนำในการใช้ Internet Protocol
  ผ่านดาวเทียม
  โดยจะนำกลยุทธ์ด้านราคาและประสิทธิภาพในการแข่งขันทางการตลาดมาใช้ในการแข่งขัน

-   ธุรกิจอินเตอร์เน็ต

บริษัทฯ มีเป้าหมายเป็นผู้นำการให้บริการอินเตอร์เน็ตของประเทศไทย
โดยมีส่วนแบ่งการตลาดในเชิงรายได้มากเป็นอันดับที่ 1 (ข้อมูลจากการเปรียบเทียบงบการเงิน)
ที่มีเครือข่ายครบทั้งภาคพื้นดินและระบบสัญญาณดาวเทียม
ให้บริการเชื่อมต่ออินเตอร์เน็ตในระดับคุณภาพสูงสุดทัดเทียมมาตรฐานโลก ด้วยการพัฒนาเครือข่าย
ปรับปรุงหรือเพิ่มคู่สายโทรศัพท์ และลงทุนขยายวงจรสื่อสัญญาณความเร็วสูงทั้งในและต่างประเทศ
ให้สอดคล้องและสามารถรองรับความต้องการของลูกค้าในการใช้งานอินเตอร์เน็ตในทุกรูปแบบ
ได้อย่างครอบคลุมและครบวงจร โดยในช่วงระยะเวลา 2 ปีข้างหน้ามี
เป้าหมายที่จะเป็นผู้นำให้บริการอินเตอร์เน็ตความเร็วสูง อินเตอร์เน็ตไร้สายฮอตสปอต
และอินเตอร์เน็ตผ่านดาวเทียมเพื่อให้เป็นบริการหลักของบริษัทฯ ในอนาคต

-   ธุรกิจโทรศัพท์

  บริษัทฯ มีเป้าหมายในการที่จะรักษาความเป็นผู้นำในธุรกิจการให้บริการโทรศัพท์
  ในประเทศลาวซึ่งมีจำนวนผู้ใช้บริการมากเป็นอันดับที่ 1
  และกัมพูชาซึ่งมีจำนวนผู้ใช้บริการมากเป็นอันดับที่ 2 (ข้อมูลจากบริษัทฯ)
  โดยมีโครงการที่จะเพิ่มพื้นที่การให้บริการครอบคลุมมากยิ่งขึ้นจากเดิมที่มีอยู่รวมทั้งขยายความสามารถในการให้บริการโทรศัพท์ตามความต้องการที่เพิ่มขึ้นในอนาตค
  โดยอาศัยเทคโนโลยีการส่งสัญญาณของระบบไอพีสตาร์
  เพื่อผลักดันให้เทคโนโลยีโทรศัพท์ไร้สายและโทรศัพท์เคลื่อนที่เจริญเติบโตครอบคลุมทั่วภูมิภาคอินโดจีน
  ซึ่งเป็นผลให้บริษัทฯ สามารถดำเนินธุรกิจได้โดยมีผลตอบแทนสูงสุด บริษัทฯ
  ได้วางเป้าหมายการเติบโตของรายได้จากการดำเนินธุรกิจโทรศัพท์ประมาณร้อยละ 15
  ในประเทศกัมพูชา และ ประมาณร้อยละ 20 ถึง 25 ในประเทศลาว

-   ธุรกิจบริการจัดพิมพ์และเผยแพร่สมุดโทรศัพท์

  บริษัทฯ
  มีเป้าหมายในการที่จะรักษาความเป็นผู้นำในธุรกิจการบริการจัดพิมพ์และเผยแพร่สมุดโทรศัพท์ในประเทศไทย
  โดยในปัจจุบัน TMC ยังคงเป็นผู้จัดพิมพ์ สมุดโทรศัพท์หน้าเหลืองอย่างเป็นทางการแต่เพียงผู้เดียว
  จึงยังไม่มีคู่แข่งโดยตรงที่จะเปรียบเทียบได้
  แต่จะมีคู่แข่งรายย่อยที่เป็นสมุดโทรศัพท์เฉพาะอุตสาหกรรม และคู่แข่งทางอ้อมอื่นๆ ได้แก่
  โฆษณาย่อยในหนังสือพิมพ์และนิตยสาร โดยในอนาคตเมื่อมีการเปิดเสรีโทรคมนาคมเต็มรูปแบบ
  คาดว่าจะมีคู่แข่งทั้งในประเทศและต่างประเทศที่จะเข้ามาแข่งขันในตลาดสมุดโทรศัพท์นี้
  อย่างไรก็ตาม คาดว่า TMC จะยังครองความได้เปรียบในฐานะผู้นำตลาด
  เนื่องจากผู้ที่จะเข้ามาเป็นคู่แข่งนั้นจะต้องมีเงินลงทุน
  ความสามารถในการจัดการฐานข้อมูลรายชื่อผู้เช่าโทรศัพท์ทั่วประเทศ
  รวมทั้งยังต้องมีพนักงานที่มีความชำนาญในการจัดทำสมุดโทรศัพท์และเข้าใจอุตสาหกรรมนี้เป็นอย่างดี